कैथल। गांव बालू स्थित छह हजार साल पुराने ऐतिहासिक बालू के टीले की आखिरकार पुरातत्व विभाग ने सुध ले ली। बालू के टीले से मिट्टी उठाए जाने के खुलासे के बाद विभाग की टीम बृहस्पतिवार को बालू के टीले पर पहुंची और मिट्टी उठाए जाने का जायजा लिया। अमर उजाला ने इस मुद्दे को प्रमुखता से उठाया था। टीम में शामिल अधिकारियों ने टीले से मिट्टी उठाए जाने को गंभीर मामला बताते हुए पुलिस में शिकायत करने की बात कही है। समाचार लिखे जाने तक टीम में शामिल अधिकारी आवश्यक कार्रवाई में जुटे थे।